AVIVA Sagunt anima a viure les festes patronals en valencià
10 de juliol 2025

![](/media/i3whsnnx/rosco_m_c.jpg?width=850&height=808.84009009009)

El Gabinet de Promoció del Valencià, AVIVA Sagunt, repetix i amplia la campanya _Viu les festes en valencià!_, que anima a tota la ciutadania a utilitzar preferentment la llengua valenciana durant les festes patronals dels dos nuclis.

Tal com ja es va fer l'any passat, quan es van editar ventalls de cartó a tot color, enguany continuaran repartint-se en els casals de les federacions de penyes de Sagunt i el Port de Sagunt i també en les oficines _Tourist Info_ de tota la ciutat.

A més, s'amplia la campanya amb novetats com ara l'edició de banderoles amb el lema per a tots els casals i locals festius i amb uns jocs gegants, elaborats pel personal tècnic d'AVIVA Sagunt, amb sopes de lletres per a públic infantil i una ensalada de lletres sobre el patrimoni històric del municipi, així com els conegudíssims roscos de Passaparaula amb vocabulari en valencià.

“Amb el lema _Viu les festes en valencià!_ volem que la llengua també siga protagonista de la festa i la convivència. El valencià és una eina de cohesió i identitat, i volem que les festes populars siguen també un espai de visibilització i estima per la nostra llengua”, ha explicat la regidora del Gabinet de Promoció del Valencià, Patricia Sánchez.

Les entitats festives, culturals i de tota índole tenen a la seua disposició un material durable que es prestarà per un temps definit des de l'oficina del Gabinet de Promoció del Valencià (Camí Reial, 65, primera planta) per a l'animació dels actes públics de les associacions amb presència infantil.

![](/media/iqdk4wg4/ensalada_patrimoni_c.jpg?width=668.1306306306307&height=850)

*   [](http://www.facebook.com/sharer.php?u=https://aytosagunto.es/va/actualitat/2025-07-10-aviva-sagunt-anima-a-viure-les-festes-patronals-en-valencia/ "Facebook")
*   [](http://twitter.com/share?url=https://aytosagunto.es/va/actualitat/2025-07-10-aviva-sagunt-anima-a-viure-les-festes-patronals-en-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-10-aviva-sagunt-anima-a-viure-les-festes-patronals-en-valencia/ "Linked In")
*   [](mailto:?body=https://aytosagunto.es/va/actualitat/2025-07-10-aviva-sagunt-anima-a-viure-les-festes-patronals-en-valencia/)